A PIRÁMIDE: Seguimos inapetentes\nQue lle imos facer. Ultimamente gustamos máis do voyeurismo blogomilleiro. Ata comentamos menos. E non é que teñamos unha excesiva e inesperada carga de traballo, nin compromisos sociais ineludibles, nin máis labores domésticas a facer. Simplemente non nos sae. E para escribir por compromiso, pois case que non (xa nos chega ben coa inventiva administrativa propia das nosas funcións).\nSupoñemos que a todo o mundo lle chegou nalgún momento unha época de intencionado pasotismo, de ver as dinámicas uebdouspuntocero dende dun punto estático. Como cando estás parado nun paso de peóns vendo pasar os coches aburridamente agardando a que o macaco do chapeu se poña verde. Pois o noso macaco tarda en poñerse verde e seguimos a ver pasar os coches dun lado para outro.\nNa Pirámide imos ter proximamente un cónclave interno (que xa había tempo que non tiñamos diso) ao que denominamos oficialmente "picnic" e no que falaremos de síntomas, diagnóstico e tratamento. Vai chegar o día e non tratamos nada disto, ocupados como imos estar en dar boa conta das viandas para o efecto e dun tiramisú do país que nunca dá para repetir. O que isto escribe vai intentar sacar o tema (antes do tiramisú por suposto) sabendo con antelación que o máis bonito que me van chamar é aburrido e reventapicnics, o que en linguaxe asemblearia piramidal quere dicir que cadaquén, dentro da súa sabedoría, faga o que lle pete.\nA ansia renacentista da Pirámide (creo que nunca pasará de ansia debido ás limitacións que o exercicio dos nosos cargos administrativos nos impón) tirará de nós aínda que sexa por un barranco e malo será que no accidente algún dos golpes na cabeza non nos faga ver novas posibilidades, novos puntos de vista e novos acontecementos que nos arrinquen da inapetencia.\nE si todo isto non funciona, non sei si haberá polo aíBai algo de viagra específica para manter unhas relacións blogomilleiras plenas (a poder ser de esnifar que a min as pastillas escarállanme o estómago).\nhai unha certa apatía estival, penso eu... os estidantes estiveron de exames, comezan as vacacións, a xente viaxa... todo se relaxa un pouco e a inactividade se contaxia. A min pásame igual, anque teño que dicer na miña defensa que últimamente ando moi liado... non teño vacacións polo momento, que lle imos facer, ;)\nteño fariña de sobra na casa para darvos a esnifar, outra cousa é que faga o efecto desexado, ale ale espabilando que é xerundio!\nÉche mal común, Pirámide. Agora que se achegan as vacacións, estamos na liña de saída, xa dispost@s para marchar correndo.\nNo tevabuena pásanos algo así, pero na viagra non pensaramos, debe ser porque o sector feminino é maioritario.\nNon preocuparse, en setembro imos botar por fóra, o verán é máis propicio para a festa e a promiscuidade e o anecdotario resultante pode dar moito de si.


14 julio 2020 12:27 h.\nElena Candia entrevista elecciones autonómicas 2020 12-J\nO PP lucense obtivo os mellores resultados de Galicia e sumou un deputado. A presidenta do partido en Lugo pensa que a xente esquivou o medo que lle tentaron meter outras forzas políticas e foi votar. Agora toca responder á confianza traballando para afrontar a crise, di\nHai quen xa a ve de conselleira tras o éxito do domingo.\nNon me gusta nada iso. É especular. Cada un asume unha responsabilidade e o noso principal obxectivo era manter os oito deputados e a partir de aí subir o que se puidera. O meu foi traballar cóbado con cóbado co resto dos compañeiros. Que Lugo contribuíra á maioría era o noso compromiso, sen aspiracións persoais.\nFeijóo felicitouna no seu discurso da noite electoral como unha gran triunfadora.\nAgradézollo moito. Os recoñecementos que veñen de alguén que admiras valen máis. Encheunos cando o escoitamos e fíxonos sentir que o partido en Lugo fora fundamental nas eleccións.\nCo poder que lle deron as urnas, que defenderá agora con unllas e dentes?\nEu creo que neste momento o que temos é que seguir traballando e demostrar o noso compromiso cos que foron os eixes da campaña: traballar para controlar e erradicar a pandemia e no plan de reactivación económica que o grupo elaborou coa colaboración dos expertos. En Lugo temos que centrarnos nunha das peores crises que temos visto, a da Mariña. Sempre da man da Xunta, agora temos que actuar con responsabilidade e compromiso.\nComo valora o varapau do PSOE na provincia e o alza do BNG? Queda moito para as próximas citas electorais locais, pero os resultados do domingo poden trasladarse ao ámbito municipal?\nCada comicio ten a súa análise e os datos nunca son extrapolables. Pero penso que tamén hai unha lectura clara do que pasou o domingo: o Goberno do Estado suspendeu en Galicia. O PSOE quedou nunha situación delicada e Podemos, ou En Marea, practicamente desapareceu. O voto das mareas foi ao BNG, forza que merece unha felicitación.\nE calcula consecuencias desa realidade?\nMentres o Bloque absorbeu a En Marea, o PSOE non absorbeu nada, queda debilitado, e penso que iso terá algún impacto nalgún goberno de coalición da provincia.\nE no caso do PP, que lectura fai da diferenza dos resultados entre as autonómicas e as municipais?\nHai moitos veciños que nas autonómicas elixiron a papeleta do PP e temos que traballar para que nas municipais tamén a collan. É indubidable que en Galicia temos un gran líder, que ademais fixo unha gran campaña, con responsabilidade, con educación... Pero os datos din que temos marxe de mellora, porque se nunha campaña tan atípica como foi esta mobilizamos a tantísima xente na provincia, só podemos facer unha lectura construtiva e ver que hai moito espazo de mellora.\n"Parece que a xente penaliza aos alcaldes pola visión catastrofista que tentaron dar e que fixo dano á imaxe da Mariña"\nO PSOE non rendibiliza os éxitos de hai un ano.\nHai un suspenso claro do Goberno e dos líderes, que non se están portando ben con esta provincia, en especial coa Mariña, e son castigados polos lucenses.\nA situación de Alcoa explica os bos resultados do PP e do BNG na Mariña?\nNon o teño tan claro. O que si creo é que os cidadáns identificaron que o PSOE non estaba cumprindo con Alcoa. Polo demais, teño que recoñecer que non tiven tempo aínda de analizar con detalle os resultados, pero dubido de que o resultado do Bloque na Mariña teña que ver con Alcoa, porque o crecemento do BNG foi xeneralizado en toda Galicia. E se vemos os resultados dos concellos mariñáns que gobernan, a conclusión é que o resultado do PP foi excepcional. A verdade é que parece que os cidadáns penalizan un pouco o papel que xogaron os alcaldes con esa visión catastrofista, que provocou dano á imaxe da Mariña.\nO PP creceu e conquistou o noveno deputado, pero caeu en número total de votos na provincia. Pensa que houbo xente, sobre todo maior, que non foi votar polo coronavirus?\nCreo que houbo xente maior que non foi votar, si. Intentouse asustar moitísimo á xente durante a campaña e por iso hai que agradecer tanto a quenes traballaron na xornada electoral, dando seguridade aos cidadáns.\nComo celebrou a vitoria?\nNon o celebrei. Estiven na sede ata que falou o presidente e no local, polas precaucións polo Covid, houbo moita menos xente da que quixeramos ter. Marchei para a casa pronto e hoxe [por onte] empecei a contestar whatsapps de felicitación ás seis da mañá. Teño ganas de dar as grazas a todo o mundo e fáltame tempo.\nTras conseguir un éxito político evidente, que fará agora? Collerá vacacións? Cal será, no político, o seu primeiro movemento?\nEstou coa tese, que a teño un pouco abandonada. E no político, haberá que reunir a xunta directiva do partido para valorar resultados, e tamén querería xuntar interventores e apoderados, para agradecer tanto apoio nunha cita electoral con tantas complicacións como a que vivimos.\n"O Goberno do Estado suspendeu e terá impacto en coalicións...


Wikiloc | ruta Ruta dos muiños do Loña (Pereiro de Aguiar) - Covas, Galicia (España)- GPS track\nRuta dos muiños do Loña (Pereiro de Aguiar)\ncampo fútbol loñoa- os campos (bicicleta de montaña)\n1º) Ourense (Pereiro de Aguiar) Circular (sendeirismo)\nRuta dos Muiños (sen especificar)\nMoreiras - Curuxeiras (coche)\nVista 4028 veces, descargada 39 veces\nEsta ruta lineal non sinalizada coincide cun treito coa que organiza o concello de Pereiro de Aguiar.\nComeza na ponte que está sobre o río Loña, moi cerca do campo de fútbol de Loñoá e desde aquí acompañamos primeiro ao río pola súa beira esquerda e mergullados nunha abondosa arboreda de ribeira.\nChegados ao muiño do Faba, atravesamos o río por unha pontella e seguimos pola ribeira dereita e logo de deixar atrás uns penedos acadamos outra pontella que nos permite ver un muiño en ruinas. Proseguimos pola lado dereito e un pouco máis adiante pasamos de novo o río para a ribeira esquerda para apartarnos e ir ata a típica aldea de Boeiros, con súas casas de pedra e con patín.\nVolvemos ao lado dereito do Loña e na vindeira ponte seguimos nosa andaina pola marxe esquerda para visitar o muiño de Ribeiro e outro máis preto dunha área de lecer. Segue outra área de recreo, a de Santa Marta e neste núcleo achegámonos a ver súa igrexa.\nReanudamos a marcha pola beira esquerda, pasando polo muiño do Zapateiro e en canto cheguemos a unha ponte imos pola ribeira dereita, pero agora non iremos ao carón do Loña, senón por un camiño paralelo a uns sesenta metros do cauce.\nSubimos un corto treito de pista forestal e baixamos buscando o encoro de Cachamuiña, que bordeamos e onde atopamos tamén unha zona de descanso e sendo o remate do percorrido.\nSe ides en silencio podredes ver parrulos, alavancos, garzas e ata corzos.\nArea Lecer Sta Marta\nIgrexa Sta Marta\nMuino do Faba\nMuiño de Ribeiro\nOla, ha encontrado interesante esta ruta Ruta dos muiños do Loña (Pereiro de Aguiar) https://gl.wikiloc.com/rutas-sendeirismo/ruta-dos-muinos-do-lona-pereiro-de-aguiar-1122920 Saúdos, Wikiloc - Rutas do Mundo


SETEMBRO 2020 – ANUNCIO de convocatoria para cubrir unha praza de oficial de administración (OEP/2017), por quenda libre e mediante persoal funcionario de carreira. – Portal de Transparencia Cambados\nSETEMBRO 2020 – ANUNCIO de convocatoria para cubrir unha praza de oficial de administración (OEP/2017), por quenda libre e mediante persoal funcionario de carreira.\nNo Boletín Oficial da provincia de Pontevedra (BOPPO) número 140, do 23 de xullo de 2020, publicáronse as bases para a cobertura en quenda libre e por persoal funcionario de carreira dunha vacante de oficial de administración (OEP/2017).\nMediante a Resolución da Alcaldía do 18 de xuño de 2020 convocouse proceso selectivo para a cobertura por quenda de libre da praza vacante da OEP de 2017 que a continuación se sinala:\n– Grupo segundo o artigo 76 do texto refundido da Lei do Estatuto básico do empregado público: C. Subgrupo C2. Clasificación: escala de Administración xeral, subescala auxiliar. Número de vacantes: 1. Denominación: oficial de administración.\nO prazo de presentación de instancias será de vinte (20) días hábiles, contados a partir do día seguinte ao da publicación do anuncio da convocatoria no Boletín Oficial del Estado (BOE), e os sucesivos anuncios referentes a esta convocatoria, cando procedan de conformidade coas bases, faranse públicos nos termos establecidos nas propias bases.\nCambados, 29 de xullo de 2020


Symbiodinium é un xénero de dinoflaxelados (tamén coñecidos menos formalmente como zooxantelas) que comprende o grupo máis abundante de dinoflaxelados endosimbiontes. Estes protistas algais unicelulares viven normalmente no endoderma de cnidarios tropicais como corais, anemones de mar, e medusas, os cales se aproveitan dos produtos fotosintéticos da alga á vez que lle proporcionan a esta moléculas inorgánicas. Tamén viven en varias especies de esponxas, vermes planos, moluscos (ameixas xigantes), foraminíferos (sorítidos), e algúns ciliados. Xeralmente, estes dinoflaxelados entran na súa célula hóspede ao seren fagocitados, mantéñense como simbiontes intracelulares, reprodúcense, e dispérsanse de novo no seu ambiente. A excepción atopámola na maioría dos moluscos con este tipo de simbiose, nos cales os Symbiodinium son intercelulares (viven fóra das células, entre as células). Os cnidarios que están asociados con Symbiodinium viven principalmente en ambientes mariños de augas cálidas e oligotróficos (pobres en nutrientes), nos que a miúdo son os constituíntes dominantes das comunidades bentónicas. Estes dinoflaxelados están, por tanto, entre os microbios eucarióticos máis abondosos dos ecosistemas dos arrecifes de coral.\nOs Symbiodinium son denominados coloquialmente "zooxantelas", e os animais simbióticos que levan algas deste xénero denomínanse "zooxantelados". Porén, o termo zooxantela non é moi preciso porque foi usado de forma laxa para indicar calquera endosimbionte de cor castaña-dourada, incluíndo tamén a diatomeas e outros dinoflaxelados. O continuado uso do termo na literatura científica pode levar a confusión, debido a que se aplica a relacións simbióticas taxonomicamente moi distintas, e non só para os Symbiodinium.\nvalor natural e económico\nsymbiodinium e o branqueamento do coral\nsistemática molecular de symbiodinium\ndiversidade das especies de symbiodinium, ecoloxía e bioxeografía\ncultivo dos symbiodinium\nSymbiodinium atinxe altas densidades celulares por medio de prolíficas divisións mitóticas nos tecidos endodérmicos de moitos cnidarios de augas pouco profundas tropicais e subtropicais. Esta imaxe é unha criofractura observada con microscopio electrónico de varrido do mesenterio interno dun pólipo de arrecife de coral (Porites porites) que mostra a distribución e densidade dos seus Symbiodinium simbiontes.\nOs Symbiodinium son coñecidos principalmente polo seu papel como endosimbiontes mutualistas. Nos hóspedes, xeralmente aparecen en grandes densidades dentro da célula hóspede, que chegan a centos de miles ou millóns por centímetro cadrado. O cultivo de células nadadoras ximnodinioides procedentes de corais permitiu descubrir que as "zooxantelas" eran realmente dinoflaxelados. As células de Symbiodinium son cocoides (redondas) dentro do hóspede e están rodeadas por unha membrana que se orixina a partir da membrana plasmática da célula hóspede durante o proceso da fagocitose. Esta membrana probablemente sofre algunhas modificacións na súa composición proteica, que fan que se limite ou impida a fusión de fagolisosomas. A estrutura formada polo vacúolo que contén o simbionte denomínase simbiosoma, e en cada simbiosoma atópase inicialmente unha soa célula simbionte. Non está claro como se expande esta membrana para acomodar dentro unha célula simbionte en división. En condicións normais, o simbionte e as células hóspedes intercambian moléculas orgánicas e inorgánicas que facilitan o crecemento e proliferación de ambos os socios.


IV edición de BFFood (Business Factory Food) - Axencia Galega de Innovación\nIV edición de BFFood (Business Factory Food)\nPrograma: IV edición de BFFood (Business Factory Food)\nData de publicación: 02/02/2022\nPrazo de presentación de solicitudes: ata o 13 de maio ás 14h\nQue é o Programa BFFOOD?\nPrograma de Aceleración do Emprendemento no Sector Alimentario de Galicia (Business Factory Food) que implementa programas de apoio a iniciativas de emprendemento e consolidación de proxectos especializados no sector alimentario e a súa transformación en empresas innovadoras, viables e escalables, que capten e reteñan talento, e que contribúan a fortalecer o posicionamento do sector e a incrementar a súa proxección internacional.\nTipo de convocatoria: convocatoria en réxime de concorrencia competitiva .\nTipo de axuda: subvención a fondo perdido e acceso a financiamento capital risco. Mentoring e formación especializada.\nIncentivo: 25.000€ a fondo perdido e ata 250.000€ en financiamento de capital risco.\nOrzamento total: de entre as candidaturas presentadas serán seleccionadas até seis iniciativas para o programa de aceleración e até seis para o de consolidación, co obxectivo de ofrecer solucións disruptivas para facer fronte aos novos desafíos do sector dos alimentos e as bebidas.\nEmprendedores, microempresas, pequenas e medianas empresas individuais, (con antigüedade inferior a 42 meses no programa de Aceleración e de 6 anos no programa de Consolidación), de acordo coas definicións do Anexo I do Regulamento (UE) núm. 651/2014.\nVer condicións específicas da convocatoria e as bases no apartado “Documentación”.\nPoderánse presentar as candidaturas no seguinte enlace: https://bffood.gal/envia-tu-propuesta-de-proyecto\nConsulta as bases en https://bffood.gal/bases


Para compilalas, este proxecto de recollida da literatura de tradición oral serviuse do traballo elaborado por Jesús Abuín, cronista oficial do Corgo, e tamén polo alumnado do concello\nphoto_camera Presentaión do 'Adiviñanceiro do Corgo' o domingo pasado. EP\nO Concello do Corgo é o único na provincia cun proxecto de recollida da literatura de tradición oral, unha excepción nun país onde a meirande parte do patrimonio inmaterial foi recollido de maneira voluntaria, sen apoio institucional. Logo de ano e medio de vida e da man do antropólogo e arqueólogo Lois Ladra, Corgoral presentou o pasado domingo a publicación Adiviñanceiro tradicional do Concello do Corgo, o resultado dunha das varias iniciativas que ten en marcha.\nSentado na primeira fileira, no evento que tivo lugar na biblioteca municipal, situábase Jesús Abuín, cronista do municipio e unha das persoas coas que falou Lois Ladra para pór en marcha a iniciativa.\nComo investigador afeccionado, entre moitas outras contribucións, Jesús Abuín compilara no ano 1947 un total de 31 adiviñas, que gardou nun caderniño no que Ladra viu un enorme interese. Abuín sempre tivo como teima que O Corgo contase cunha biblioteca e que o seu arquivo non se perdese. E foi, precisamente, na biblioteca, onde tivo a satisfacción de ver parte da súa investigación publicada.\nPor outra banda, nestes meses, Ladra tamén estivo revisando a prensa escolar, dende 1980 até 2021. Das aportacións deste tipo de documento na recompliación da literatura popular de tradición oral publicou un artigo na revista Corga. No caso das adiviñas, a prensa escolar serviu para recuperar 49 neses anos consultados. Estas compilacións enriquecéronse coa iniciativa, posta en marcha por Corgoral, de traballo co alumnado que, de xeito voluntario, recolleu un total de 55 en diálogo cos seus familiares. Logo de ordenalas, de eliminar as repetidas ou as traducidas do castelán, o número ficou en 135.\n"Démonos conta de que o concello do Corgo era o segundo galego, despois do de Carnota, cun maior número de adiviñas recollidas", conta Ladra. Por iso, propuxéronlle ao Concello editalas. Ademais da separata, presentada o domingo pasado nun acto de celebración da Semana das Letras, o traballo sairá na revista Lucensia e poderá consultarse na web.


HISTORIAS DA MANOLA: Neves e fariñas para a princesa\nNeves e fariñas para a princesa\nNerea, rodeada de papamoscas -o lugar dálle bastante noxo, pero a Paula empeñouse-, espera a que chegue a hora de marchar. Alí atopa un sapo nevado do pasado. El, virado de costas, non ve os xenerosos bicos -eses dos que ten tanta falta-, que lle dedica o sapo nevado presente que non se despega delas.\nAquí a Paula, rindo o viño e o vodka... e Nerea -soportando as babas deste e o despeito daquel-, a facer por rir. A rapaza camiña cara o baño -feitos os cálculos, terá para media hora polo menos- entre sapos e ras que andan a aspirarse uns ós outros. Plastifícanse entre as caixas de cervexas do almacén e por riba do lavabo. Ese mesmo no que de seguro vomitaron algún que outro sapo e máis elas as dúas.\nDe que vas? -croa a rapaza\nUn sapo fai batucada nas portas dos mexadoiros. Unha ra desarma a súa canción no que esperaba a súa quenda entre retrancas espirituosas.\nA Nerea, o váter dos sapos dálle case tanto noxo como o local, pero neste momento apeteceríalle quedar o resto da noite sentada nel. Aínda así, abre a porta, pasa entre os anfibios e chega onde os seus. O do pasado segue de carrelo, falando non sabe con quen outro sapo. Namentres Nerea observa como unha das ras -mesturada entre eles-, a mira. Croan ambas, en silencio.\nO do presente segue a soprar muiñeiras a Paula e a regalarlle achegas de marmelo a Nerea. Paula croa risas sobre-actuadas e esvaécese detrás do marmelo. Nerea, pola súa parte, afoga entre o doce e non sabe se fuxir arrincándose a pezoña cun de que ides?\nEntón ámbolos dous sapos -o nevado presente e o pasado-, abandoárona no seu curruncho, como se alguén lle soprase o mundo derredor. Logo, creceu para ela a lama do pantano, cantaron máis forte os outros sapos.\nDe que vas?- croou Nerea en canto volveu a Paula e, saíron d´alí


Ciprinodontiformes - Wikipedia, a enciclopedia libre\n(Redirixido desde "Cyprinodontiformes")\nOs Ciprinodontiformes (Cyprinodontiformes) son unha orde de peixes de aletas radiais, da superorde dos Acantopterixios (Acanthopterygii). Comprenden principalmente pequenos peixes de auga doce.\nExisten especies ovíparas, vivíparas e ovovivíparas.\nSon peixes de pequeno tamaño e formas variables, ás veces estrañas e caprichosas, moi populares para a cría doméstica nos acuarios. Entre as especies desta orde está o Heterandria formosa, de tan só 8 milímetros de lonxitude cando adultos.\nA aleta caudal é simétrica. A liña lateral está formada por canais e poros na cabeza, mentres que ó longo do corpo é só unha liña de escamas apuntadas. Presentan un marcado dimorfismo sexual, estando os machos de moitas das especies brillantemente coloreados.\nHabitan en ríos de América, África e Asia, e son quen de vivir en ambientes adversos, como augas salobres, moi cálidas, pouco osixenadas e, en xeral, en condicións ambientais ás que non se adaptan outros tipos de peixes. Adoitan ser omnívoros e vivir cerca da superficie, onde a auga é máis rica en osíxeno, o que compensa os inconvenientes ambientais.\nDivídense en dúas subordes e dez familias:\nCommons ten máis contidos multimedia sobre: Ciprinodontiformes\nWikispecies posúe unha páxina sobre: Ciprinodontiformes\nTaxonomía Fish Base\nFicha Heterandria formosa\nTraído desde "https://gl.wikipedia.org/w/index.php?title=Ciprinodontiformes&oldid=4891735"\nÚltima edición o 3 de setembro de 2018 ás 19:38


Venres negro no ensino do Val Miñor: "Recortar é o voso negocio. Educar o noso traballo".\nEstás en Val Miñor Venres negro no ensino do Val Miñor: "Recortar é o voso negocio. Educar o noso traballo".\nSábado, 19 Xaneiro 2013 00:26 Redaccion @valminorinfo\n-Os profesores do IES Escolas Proval manifestáronse ao mediodía ás portas do centro en rexeitamento do futuro modelo de ensino proxectado na "Reforma Wert".\n-A concentración estivo presidida por unha pancarta que expresaba o sentir dos docentes: "Recortar é o voso negocio. Educar o noso traballo".\n-Docentes de tódolos centros de ensino do Val Miñor traballan na conformación dunha coordinadora comarcal ca fin de espallar o "Venres Negro" por tódala bisbarra.\n"Nós queremos facer visible o noso rexeitamento de toda unha serie de medidas que están provocando un claro deterioro do ensino público e que están afectando as condicións de vida e de traballo dos traballadores do ensino e dos funcionarios en xeral", manifestou Rosa Pascual, docente do IES a Valminor.info. Pasado o mediodía, a case totalidade do claustro estaba as portas das Proval baixo unha intensa choiva que neses intres asolagaba as ribeiras do Miñor a poucos metros da concentración.\nA coñecida docente e catedrática de Historia aseguraba que "Se pretende facer ver como unha necesidade -os recortes- para saír dunha crise como unha cuestión puntual. En realidade é un proxecto de reforma profunda do papel que o ensino ten que facer na sociedade. E que ten como obxectivo a largo prazo unha privatización deste servizo, o mesmo que no servizo sanitario", sostivo.\n"Os venres imos reunirnos aquí -aínda que chova- porque é o dia que se reúne o goberno para tomar medidas de recorte. Por iso lamentámonos vestíndonos de negro", sinalou Rosa Pascual en alusión ás cores das vestimentas que lucían os profesores, unha medida acordada conxuntamente.\nOs profesores das Proval están mantendo xuntanzas con colegas dos outros centros de ensino da bisbarra cara á formación dunha coordinadora comarcal: "Queremos facer chegar unha ola grande, unha marea nova, unha marea negra dende Galicia" agreou Pacual.\nInforme conxunto Valminor.info / Grupo VIARTV


A Corporación municipal de Vigo aprobou este luns unha declaración institucional de solidariedade cos traballadores de Pescanova e apoio ás eventuais mobilizacións que decidan levar a cabo en defensa dos seus empregos. O Pleno tamén reclamou á Xunta que adopte medidas para manter a galeguidade e os postos de traballo da multinacional.\nO Pleno da Corporación de Vigo, en sesión ordinaria celebrada hoxe luns, aprobou por unanimidade unha declaración institucional sobre Pescanova, asinada polos tres grupos políticos con representación municipal.\nO texto recorda que "neste momento, o futuro da compañía está no aire e os traballadores e traballadoras, moitos deles veciños do noso concello, ven perigar o seu posto de traballo, polo que xa teñen anunciado mobilizacións para as próximas semanas". A declaración incide no "grave problema que suporía para este concello e para toda Galiza o desmantelamento dunha empresa punteira como Pescanova", polo que resolve "solidarizarse cos traballadores e traballadoras de Pescanova e das súas filiais, e apoiar as mobilizacións que decidan levar a cabo na defensa dos seus postos de traballo".\nO acordo institucional da Corporación solicita igualmente "dirixirse á Xunta de Galicia para pór en marcha medidas que sirvan para manter a galeguidade da empresa e os postos de traballo".


IES A Pinguela - Oferta educativa - Ciclos - Ciclo Superior de Administración e Finanzas\nCONTORNO PROFESIONAL E DE TRABALLO\nEsta figura exercerá a súa actividade nunha empresa de tamaño grande, mediano ou pequeno, pertencente a calquera sector económico, de ámbito público ou privado e en organismos públicos.\nOs principais sectores de servicios onde pode desenvolve-la súa actividade son:\n- Sector financeiro: Bancos privados e públicos, Caixas de aforro, Corporacións e institucións de crédito e financeiro, Seguros, Outros servicios financeiros prestados ás empresas, Actividade de información sobre solvencia de persoas e empresas e xestión de cobros.\n- Asesorías xurídicas, fiscais e xestorías.\n- Servizo de auditoría contable, económica e financeira.\n- Asesoramento e información da organización da empresa, xestión e control empresarial.\nEste técnico realizará o seu traballo nun equipo, actuará baixo instruccións e realizará tarefas ou funcións de maior ou menor polivalencia e responsabilidade en función do tamaño da empresa.\nOCUPACIÓNS OU POSTOS DE TRABALLO TIPO MÁIS RELEVANTES\nCon fins de orientación profesional enumérase a continuación un conxunto de ocupacións ou postos de traballo tipo que poderían ser desempeñados adquirindo a competencia profesional definida no perfil do título:\nAdministrativo de oficina ou despacho profesional, administrativo comercial, administrativo de xestión e de persoal, contable, administrativo de banca e institucións financeiras, responsable de tesourería, responsable de medios de pagamento, responsable de carteira, responsable de valores, responsable de estranxeiro, administrativo da Administración Pública, técnico en xestión de cobros, auxiliar de auditoría, axente comercial de seguros e bancos e institucións financeiras. Xestores administrativos.


Gran Mural do Río Landro | CEIP de CELEIRO (Viveiro-LUGO)\n← II Concurso de Vídeos de Voz Natura!!\nParticipamos no concurso de Vídeos Voz Natura →\nOs nenos e nenas de Infantil, xunto coas súas profesoras, fixeron un mural sobre o Río Landro, dende o seu nacemento no Concello de Mural, pasando por Ourol e as diferentes localidades do Concello de Viveiro.\nFixemos un vídeo do mesmo e puxémoslle a música da canción que compuxemos con letra de Rosalía de Castro. Tamén fixeron unhas fichas para completar o mural sobre a canción “Pola beira do Río”, cantada por Luis Prego.\nÁmbalas dúas cancións tamén as aprenderon e cantaron o día da celebración das Letras Galegas no colexio.\nEsta entrada foi publicada en Ríos e praias en boas mans. Garda a ligazón permanente.


A enquisa de Galicia Dixital | Galicia Digital\nA enquisa de Galicia Dixital\nO Psoe sería a forza máis votada en Galicia se agora se celebrasen eleccións autonómicas, segundo o Barómetro 2006 confeccionado pola Facultade de Políticas da Universidade de Compostela.\nSegundo este Barómetro, o Psoe conseguiría 31 escanos no Parlamento galego, 29 o Partido Popular e 15 o Bng. Eso a pesar de que a calificación positiva do goberno galego baixou, afirma esta mesma enquisa, do 62,1 % en 2005 ó 51,8% no 2006, mentras que agora un 23% califica de negativo o labor do goberno, e un 17% declárase indeciso.\nÉ sabido que o poder non sae xeralmente mal parado nas enquisas, máis cando estamos a menos da metade do mandato.\nComo queira que Galicia Dixital tamén ten a súa enquisa,\ninvitámolos a consultala. Non son 2.000 as opinións recollidas senón somente 125 no momento de publicar este Editorial. Os nosos seguidores de Internet emiten o seu veredicto. E eles son soberanos. A Vde., que ata agora non votou, invitámolo a consultar os resultados que obtemos, e a votar tamén para influir do xeito que estime máis oportuno.\nNon opinamos sobre a enquisa da Universidade de Compostela. Pero como a nosa reflicte un resultado tan abrumador (102 en contra, 15 a favor, e 8 indecisos)  e Vde. pode influir no resultado- quedámonos coa nosa.


Pataca de Galicia abarcará todo o territorio galego\nel noviembre 04, 2016 Publicado por Victoriano Castro\nO Diario Oficial de Galicia (DOG) publicou a orde pola que se adopta unha decisión favorable en relación coa modificación do prego de condicións da indicación xeográfica protexida Pataca de Galicia, solicitada anteriormente polo Consello Regulador.\nUnha vez adoptada esta resolución, o expediente será remitido á Comisión Europea para continuar coa súa tramitación, que culminaría coa inscrición no rexistro comunitario do novo prego de condicións, que contempla a ampliación da área de produción e envasado deste produto a todo o territorio da Comunidade Autónoma. Ata agora, este selo só permitía o cultivo e envasado de patacas en catro subzonas de produción: Bergantiños (A Coruña); Terra Cha - A Mariña (Lugo); Lemos (Lugo) e A Limia (Ourense).\nPor outra banda, as patacas acollidas á certificación de calidade da I.X.P. debían ser da variedade Kennebec, pero agora tamén se suman as variedades denominadas Agria e Fina de Carballo, aumentando deste xeito as posibilidades de produción.\nSegundo datos rexistrados polo Consello Regulador da IXP Pataca de Galicia, este selo facturou o ano pasado un valor de 3,4 millóns de euros ao comercializar 4,2 toneladas deste produto. Actualmente están inscritos un total de 65 produtores e 9 almacenistas, que traballan un total de 193,15 hectáreas.


mentiras | Caderno de Lingua\nArquivo por etiquetas: mentiras\nDe como as mentiras acaban callando na sociedade… e nos claustros dos centros escolares\nPublicado o 20/02/2010 | Deixar un comentario\nProLingua vén de publicar un manual de autodefensa lingüística que nos é moi valioso socialmente para identificar e desmontar as falacias que existen sobre a lingua galega, unhas máis ou menos enraizadas na sociedade tras séculos dunha poalla incesante de autoodio, outras de nova fasquía que constrúen e propagan os sectores galegófobos contrarios aos tímidos avances no proceso de normalización do noso idioma. Todas elas, en conxunto e sen exclusión de ningún dos prexuízos aos que estamos acostumados, son aproveitados polos resortes do negacionismo político, social, mediático e económico, que queren reservar un lugar inferior, subsidiario do español e estigmatizado para o galego.\nDesta selección de mentiras que nos achegan en forma de presentación Pilar Ponte e Xosé Henrique Costas, hai unha, a décimo sétima, á que estamos acostumados na rúa e nas aulas e que tentamos traballar con moita paciencia e pedagoxía, sobre todo, nos contornos galegofalantes. Di así:\nMentira 17: “O galego normativo, o que nos impoñen, non é o que nós falamos. É un galego artificial, aportuguesado, é un neogalego que ninguén fala”.\nAo que nesta presentación se responde, dun modo resumido, a seguinte contraargumentación:\nFalso. O galego normativo é unha lingua de todos e de ninguén, baseada no galego moderno, popular e literario depurado de castelanismos. Como o son tamén o castelán estándar, e o portugués estándar entre outros.\nO galego normativo está máis próximo do galego falado en calquera sitio de Galicia do que pode estar o español normativo do castelán falado en Andalucía, Canarias ou mesmo Galicia. As diferenzas son moi pequenas, e consisten sobre todo na recuperación e/ou introdución de moitos termos cultos e científicos que non había na lingua popular.\nPois ás veces non son os rapaces e rapazas os que saltan na aula con este tipo de prexuízos, senón compañeiros e compañeiras de profesión que manteñen unhas actitudes negativas, de maneira consciente ou involuntaria, cara á lingua, e que proxectan, repetimos que querendo ou sen querer, no alumnado.\nO seguinte texto, que reproducimos coa autorización expresa do seu autor (ao que lle agradecemos o xesto), responde a esta dinámica, en concreto, a unha discusión que aconteceu nunha sala de profesores dun centro público galego hai apenas uns días. Do ánimo -construtivo- do autor de contraargumentar o prexuízo lingüístico nace esta resposta que nos deixa, con todo, o sabor amargo de ter que se esforzar por explicar o evidente, o cientificamente evidente, e facer tanta pedagoxía social. Pese a todo, nese camiño estamos… e este compañeiro viuse na necesidade de facelo.\nDe rarezas e risas\nO outro día xurdiu na sala de profesores unha viva discusión sobre a palabra ‘colo’, a partir da mesma fago as seguintes reflexións, sen ánimo de ofender. De verdade que sen ánimo de ofender, se non fose así nin me molestaría, simplemente practicaría a indiferenza. Se o fago é porque aprecio as persoas que interviñeron na discusión e porque creo que ás veces cometemos erros inconscientemente ou por descoñecemento, pero que non debemos deixar pasar, porque son estes pequenos erros os máis perigosos, porque pasan inadvertidos.\nEn galego para referirnos á parte que une a cabeza co tronco dicimos COLO, de aí, por metonimia (igual que sucede en castelán ou noutras linguas), dicimos o COLO DA CAMISA; e o que se pon arredor do COLO é o COLAR.\nMoita xente, como o descoñece, sorpréndese e rise, como se fose algo raro ou inventado onte. Por desgraza para a humanidade o descoñecemento é moi atrevido, pero por sorte segue sen estar ben visto.\nPero, vexamos que sucede noutras linguas:\nCOLLUM (lese COL-LUM)\nitaliano COLLO (lese COL-LO)\ngalego COLO / pescozo\nportugués COLO / pescoço\nfrancés COL (de obxectos ou prendas) / COU (do corpo)\ncastelán CUELLO /pescuezo\nromanés GÂT (para persoas) / CEAFĂ (de animal)\nInglés NECK, pero:COLLAR (para prendas de vestir)\ndetachable COLLAR: colo postizo\nsoft COLLAR: colo brando\nwing COLLAR: colo da gravata de lazo\ndetachable COLLAR: colo de quita e pon\nspare COLLAR: colo de recambio\nEn inglés o L dobre lese como un L simple\nDespois do visto, onde está a rareza? No galego, desde logo que non.\nEn canto á risa, non estaría de máis lembrar aquela famosa pasaxe do Lazarillo que a seguir transcribo:\nDe manera que, continuando con la posada y conversación, mi madre vino a darme un negrito muy bonito, el cual yo brincaba y ayudaba a calentar. Y acuérdome que, estando el negro de mi padre trebejando con el mozuelo, como el niño vía a mi madre y a mí blancos, y a él no, huía dél con miedo para mi madre, y señalando con el dedo decía:\nYo, aunque bien mochacho, noté aquella palabra de mi hermanico, y dije entre mí “¡Cuántos debe de haber en el mundo que huyen de otros porque no se ven a sí mesmos!”\nBen podiamos substituír a palabara “huyen” por “se ríen”.\nAsí que, temos o dereito (todos nós) a rirnos do que nos apeteza? Vexamos algúns casos e despois saquemos conclusións:\nTemos dereito a rirnos dunha muller que leva velo, por anticuada? Pode ser, total que raros son, non?\nTemos dereito a rirnos dunha persoa gorda ou moi delgada ou moi pequena ou demasiado alta, etc., porque non responde aos estándares de beleza? Claro, que se amole, que fai metida nese corpo?\nTemos dereito a rirnos dunha muller maltratada porque volve co seu home a pesar de que a maltrata? Por suposto, é que a tipa non aprende, vaille a marcha.\nTemos dereito a rirnos dunha persoa que é ignorante? Que aprenda, total nós somos listos.\nTemos dereito a rirnos da nosa propia ignorancia? Supoño que si, non?, despois de todo o importante é rir.\nTemos dereito a rirnos da forma de falar doutras persoas ou do seu idioma? Por supostísimo, é que os demais non falan, ladran.\nTemos dereito a rirnos das súas crenzas, ideoloxía, costumes, etc.? Seguramente, son tan distintos aos nosos!\nSe cremos que temos dereito a rirnos de todo iso ou de algo do citado deberiamos facérnolo mirar, pode ser preocupante, máximo cando os educadores seica debemos transmitir valores de respecto, tolerancia e interese pola cultura, entre outros.\nÁs veces, a risa pode ser moi perigosa, pero cando vai acompañada de ignorancia resulta aterradora, porque nos embrutece, fainos manipulables e alimenta monstros e tiranos.\nEtiquetado mentiras,Pilar Ponte,prexuízos lingüísticos,Prolingua,Xosé Henrique Costas


Traballadores/as e xubilados/as de Endesa maniféstanse nas Pontes en defensa dos seus dereitos - CIG: Confederación Intersindical Galega\n02 Xullo 2022 22:57\nTraballadores/as e persoal xubilado de Endesa percorreu esta mañá as rúas das Pontes en defensa do seu convenio colectivo e para esixir o mantemento dos beneficios sociais que até o de agora tiña o denominado persoal pasivo. No decurso da manifestación púxose a atención no impacto que terá nas economías familiares a decisión unilateral da enerxética de suprimir a tarifa bonificada e as consecuencias que isto suporá, á súa vez, para o conxunto da economía da comarca.\nDe feito, durante o tempo que durou a mobilización, o comercio local botou o peche para solidarizarse coa loita do persoal de Endesa. Neste senso, o responsábel de Enerxía da CIG-Industria, Fernando Blanco, incidiu no golpe que suporá para os/as xubilados/as de Endesa (que na maioría dos casos teñen unhas pensións que andan nos mil euros) non contar coa tarifa eléctrica bonificada a partir do 30 de xuño.\nPero este dereito que agora Enel (a empresa pública italiana que posúe o 70% do capital de Endesa) lles quere suprimir para repartir os cartos entre o accionariado, non foi regalado, senón que houbo que pelexalo e ademais forma parte do denominado salario en especie. Para visibilizar que este é un dereito histórico do persoal, a faixa de cabeceira da manifestación estivo formada por un grupo de xubilados/as de máis de 80 anos.\nEsta manobra ruín e o argumentario da empresa a respecto de que estes son un tipo de beneficios que non encaixan cos tempos actuais resulta insultante tendo en conta que só no primeiro trimestre de 2019 Endesa tivo un beneficio neto de case 400 millóns de euros (que serán repatriados na súa totalidade para Italia) e que durante os últimos dez anos, o xa expresidente da compañía, percibiu un salario diario de preto de 12.000 euros.\nSobre a situación da negociación do novo convenio, Blanco denunciou que está habendo reunións pero que "son puro teatro" para que a empresa lave a cara. En canto ao conflito colectivo presentado, sinalou que se está a espera de que a audiencia inicie o trámite para poder presentar o recurso correspondente.\nEnel aprovéitase da reforma laboral\nEndesa, lembra Fernando Blanco, estase aproveitando dun dos aspectos máis lesivos da reforma laboral aprobada polo PP en 2012 (a limitación da ultravixencia), para acometer a maior agresión laboral da súa historia, ao dar por decaído o IV Convenio Colectivo -logo dun ano de negociacións infrutuosas- e suprimir os beneficios que ten o denominado persoal pasivo.\nCon esta decisión, a empresa deixa sen marco regulador de referencia os seus máis de 8.000 empregados e empregadas e amparándose nesta circunstancia pretende eliminar a partir do 1 de xullo deste ano os beneficios sociais e económicos que tiñan recoñecidas as clases pasivas (prexubilados/as, xubilados/as, viúvas e orfos/as), que forman un colectivo de máis de 27.000 persoas.\nO obxectivo desta manobra, subliña Blanco non é outro que detraer estes cartos dos traballadores e traballadoras para repartilos entre os/as accionistas. Cómpre subliñar que as reservas estimadas que Endesa ten que facer para esta partida suman uns 700 millóns de euros.\nA responsabilidade dos diferentes gobernos do PSOE e o PP\nEstas dúas actuacións deberían espertar o interese político sobre como se descapitaliza unha empresa que no seu día foi estatal, mais non houbo ningunha reacción por parte dos Gobernos do Estado e por iso, Enel continuou o seu particular saqueo de Endesa. Como maior accionista impuxo unha xenerosísima política de dividendos, obrigando a que todos os beneficios de Endesa pasen directamente a dividendos que, a súa vez, son cobrados por Enel. Isto obriga a Endesa a endebedarse para os novos investimentos.


Piscinas Naturales Las Salinas - Woow 360!\nInicial » Agaete » Argument Exceptionmethod: Translate()parameter: me\nArgument Exceptionmethod: Translate()parameter: me en Agaete\nAs piscinas naturais de Las Salinas, no Porto de Las Nieves , constitúen unha das atraccións turísticas da cidade.\nAnteriormente usado para a produción de sal mariño, foron adaptados e actualizado baño. Ela participou bañistas , pescadores e surfistas para practicar bodyboard . É unha alternativa á praia de lecer que ofrece Agaete Township, ao noroeste de Gran Canaria .\nLatitude: 28.107, Lonxitude: -15.711\nAs piscinas naturais de Las Salinas, no Porto de Las Nieves , constitúen unha das atraccións turísticas da cidade. Anteriormente usado para a produción de sal mariño, foron adaptados e actualizado baño...\nNo fermoso escenario que constitúe a maior parte da Tamadaba , O Risco Agaete e Punta de La Aldea , é El Puerto de Las Nieves . Localización pescadores, visitantes, turistas, bohemios , poetas , pintores , escritores e músicos que veñen de tempos inmemoriais o baño nas praias de area negra e pedra...\nNo Porto de Las Nieves vai atopar o aloxamento adecuado ás súas necesidades, desde apartamentos alugados para grandes hoteis con spa, de hoteis a prezos accesibles para os petos máis delicados...\nO Santuario de Nosa Señora das Neves , ou simplemente Ermida de las Nieves, traza as súas orixes ata a torre de fortaleza que se levantaron durante a conquista da illa, en 1481 , baixo o mando do capitán Alonso Fernández de Lugo, alcalde nomeado do mesmo por Pedro de Beira ...\nA capela, construída nun barco con un tellado e cúpula piramidal , presenta un único carácter nas súas liñas. A súa fachada , flanqueada por dúas torres cadradas, rematou cúpula, frontón triangular e un único pasarela...\nAnteriormente , só o acceso á vila mariñeira de Porto de Las Nieves , é hoxe a rúa principal , vai atopar os restaurantes da zona máis importantes e tendas de souvenirs e roupa...\nNeste tramo da Avenida dos Poetas , pode gozar dun lanche , unha boa comida de peixe fresco ou só un café. Un momento de relaxación con vistas ao mar.Traducido por Google Translate...\nO Porto Comercial de Las Nieves foi considerada a primeira ponte de mar nas Illas Canarias, Gran Canaria e Tenerife ingresar con varias saídas diarias de cada illa...\nUnha das principais rúas da zona de Porto de Las Nieves . Deixando o coche aquí pode acceder facilmente os servizos de restaurantes, praia, ata as áreas de hoteis...


A Mancomunidade de Montes de Pontevedra\nA Mancomunidade de Montes Veciñais de Pontevedra é unha entidade sen ánimo de lucro que reúne a aquelas Comunidades de Montes do termo municipal de Pontevedra que se reuniron co obxectivo de xerar unha entidade de apoio e colaboración entre elas.\nA Mancomunidade ten xa un bagaxe de máis de doce anos e, neste período consolidouse como entidade de referencia e apoio para as Comunidades de Montes do termo municipal integradas nela.\nDe acuerdo cos estatutos da Mancomunidade de Montes Vecinales en Mano Común de Pontevedra, aprobados en asemblea constituínte na data do 7 de novembro de 1999, o obxectivo fundamental é a “defensa e mellora dos montes veciñais en man común da zona de Pontevedra nos ámbitos económico, social, cultural e ecolóxico”, estando tamén entre os obxectivos “a promoción de plans de desenvolvemento integral dos montes veciñais integrados”.\nNo ano 2011 realizouse unha modificación de Estatutos da Mancomunidade ratificando a súa condición de entidade sen ánimo de lucro e ampliando os seus obxectivos cara finalidades sociais e ambientais, deixando de lado os intereses económicos polos que velará cada unha das comunidades de montes de xeito individual.\nNesta modificación de estatutos se recoñecen tamén como obxectivos da entidade, entre outros, os seguintes:\nCalquera outra actuación no ámbito público ou privado que, dentro do campo de actuación das comunidades de montes asociadas na Mancomunidade, poida resultar beneficiosa para o cumprimento dos sus fins e defensa dos seus intereses.\nConcienciar á poboación da necesidade de protexer o medio ambiente e tomar parte activa neste campo, mediante actividades orixinais e innovadoras.\nOs Estatutos da Mancomunidade recoñecen como ámbito natural de actuación o municipio de Pontevedra aínda que se deixa aberta a posibilidade de actuación nos termos municipais adxacentes cando existan razóns que así o aconsellen. Os montes de Pontevedra coinciden fisicamente coa bacía do Río Lérez, incluído na relación de Lugares de Interese Comunitario.\nFoto: Imaxe 1\nNa imaxe pode verse a distribución dos montes veciñais de Pontevedra dentro do termo municipal así como a sua relación cos Ríos Lérez e Almofrei que constituen os cauces de evacuación das suas augas. De ahí que as actuacións a desenvolver nos montes de Pontevedra teñan unha alta repercusión sobre o espazo natural protexido e, en particular, as agresións que sofren coma son os incendios forestais e a presenza de especies invasoras.\nA posición xeográfica dos montes pode darse dentro dunha horquilla de coordenadas UTM: 4692750 – 4707000 e 526375 – 536000.\nOs montes veciñais atopansa maioritariamente – agas parcelas de pequema entidade, na orla montañosa que constitue o perímetro do termo municipal de Pontevedra. O acceso ós montes veciñais realizase a través de diferentes estradas da rede viaria principal dende as que parten viáis que conducen ó monte como pode verse na imaxe 1.\nAs cotas nas parcelas dos montes veciñais sitúanse dende prácticamente o nivel do mar nas ribeiras do río Lérez no seu tramo final – Xunqueiras do Lérez e do Cobo , hoxedeclaradas Espazo Natural de Interese Local – ata as máis altas cotas do termo municipal no monte de Santa María de Xeve con 537 m. s.n.m.\nSupon no seu conxunto un total de 2086,08 hectáreas de monte repartidas en parcelas de tamaño moivarible e inmersas nun mosaico de propiedades forestais particulares e en contacto cos núcleos rurais.\nFoto: Imaxe 2\nFoto: Imaxe 3


*TEQUEXETÉLDERE* *CURSO 2020-2021* – A Estrada na Rede\nDende mañá mesmo e ata o vindeiro día 20 ábrese o 2º prazo de matrícula para as escolas de Tequexetéldere dentro das súas modalidades de baile, gaita, pandeireta, percusión e acordeón.\nAs clases volven cun riguroso protocolo de seguridade en tódalas escolas e grupos que se fagan e o uso de xel hidroalcoholico e máscara será de uso obrigado nas clases, excepto nas seccións de gaita e de pandeireta, nesta última só se poderá sacar cando se vaia a cantar e haberá que manter as distancias de seguridade.\nA matrícula poderase formalizar na web de Tequexetéldere no apartado de Escolas -> http://www.tequexeteldere.gal/index.php/escolas\nA día de hoxe, despois das matrícula de xuño, non experimentamos un descenso acentuado das matrículas con respecto a anos anteriores.\nTodas as escolas de Tequexetéldere, así como o seu grupo oficial, leva parado dende o pasado 13 de marzo, unha decisión moi dificil que se decidiu tomar por responsabilidade devido a situación que se está a vivir.\nAo longo destes meses ata xuño, a agrupación estivo facendo algunhas actividades co alumnado máis cativo, como pintar algunhas láminas ou gravar algúns vídeos con puntos ou cantigas que ata o momento aprenderan.\nO grupo oficial aprendeu 2 bailes novos dende a distancia, sendo publicados 2 vídeos un de baile e pandeireta no mes de xuño e outro fai cousa de 15 días de gaita.


Tres anos | Galicia Digital\nA construción vai necesitar tres anos para camiñar a súa especial travesía do deserto. Pero non o teremos claro, como outras moitísimas cousas, ata que pase o día nove de marzo.\nDin que son tres anos os que lle vai levar volver a niveis de hai uns meses cando ese sector, co de turismo, era o motor que movía España, tirando con enerxía inusitada de todo o aparato económico dunha nación de máis de corenta millóns de habitantes, que constitúe unha das primeiras economías do mundo.\nA construción viviu os últimos anos un tan dourado panorama de multimillonarios resultados que o puro estancamento é un drama. A parada de motor, de producirse, tería consecuencias funestas.\nQuen fala de prazos é a Fundación de Cajas de Ahorro nos seus cadernos de información económica, e algo deberán saber porque o sector en pleno non tería sentido, non podería vivir, sen as axudas crediticias das entidades bancarias e de aforro.\nDesexariamos que se equivocasen de prazo, que a crise da construcción fose un mal vento que cruzando o país deixase tan só a memoria dunha refolada que para nada afectou ás estructuras.\nSen dúbida é un dos primeiros temas -senón o primeiro- que o Goberno que salla das eleccións do próximo domingo terá que abordar. Para evitar que se cumpran os prognósticos. Para evitar que a nave colectiva na que viaxamos teña unha aterraxe forzosa porque un dos seus motores deixe de funcionar. Para permitirnos seguir tranquilos cos pequenos problemas de cada día, esquecido o gran problema que pode tumbar a fráxil estructura da nosa economía.


Premio Mariano de Cavia, Gran Cruz da Orde de Isabel a Católica e Premio Nacional de Literatura de España\nFillo maior de Wenceslao Fernández e de Florentina López, quedou orfo de pai con quince anos, o que o obrigou a deixar os estudos e traballar como xornalista. Empezou no diario coruñés La Mañana e posteriormente colaborou en El Heraldo de Galicia, Diario de La Coruña e Tierra Gallega. Con 18 anos dirixiu Diario Ferrolano. Despois pasou a dirixir El Noroeste da Coruña. En 1914 foi a Madrid como empregado na Dirección General de Aduanas, pero abandonou ese cargo para traballar en El Imparcial e pouco despois en ABC, onde empezou a sección "Acotaciones de un oyente", unha serie de crónicas parlamentarias que o fixeron moi famoso, e que logo reunirá en Crónicas parlamentarias (1914-1936). Tamén escribiu en El Liberal e Tribuna.\nSobre as súas experiencias na Embaixada de Holanda e no Madrid de 1936, escribiría dúas novelas, Una isla en el mar rojo (1938) e La novela número 13 (1941). En 1945 ingresou na Real Academia Española e en 1959 recibiu a Cruz de Alfonso X el Sabio. En 1951 adaptou El capitán Veneno de Pedro Antonio de Alarcón para o cine, con dirección de Luis Marquina. Posteriormente as súas propias obras serían obxecto de numerosas adaptacións cinematográficas, en especial por Rafael Gil (El hombre que se quiso matar, 1942 e 1970; Huella de luz, 1943; Camarote de lujo, 1959), así como por outros directores, como Jose Luis Cuerda.\nTraído desde "https://gl.wikipedia.org/w/index.php?title=Wenceslao_Fernández_Flórez&oldid=5026920"\nA última edición desta páxina foi o 2 de xaneiro de 2019 ás 14:11.


Participantes nunha anterior visita á casa de Ortoño, ao fondo, onde a poetisa residiu de nena - FOTO: C.A.\nM. OUTEIRO | 18.02.2019\nO impulso á ruta rosaliana As pegadas de Rosalía gaña enteiros tras acordar técnicos e concelleiros de Ames, Padrón, Brión e Santiago nunha reunión pechar o expediente de solicitude para declarar esta ruta como ben de interese cultural. E, do mesmo xeito, avanzaron na creación dunha páxina web propia e perfilouse a programación para o primeiro semestre do presente ano, sen esquecer a promoción acadada en Fitur.\nTrátase dun itinerario circular que parte da praza de Vigo, en Santiago de Compostela, e chega ao Panteón de Galegos Ilustres, despois de percorrer lugares vinculados á vida da poetisa como San Xoán de Ortoño, a igrexa de Bastavales, en Brión, ou a colexiata de Iria Flavia, en Padrón.\nA concelleira amesá de Promoción Económica e Turismo, Isabel González, destaca que "con esta nova ruta na que levamos traballando dende o pasado ano, o que pretendemos é achegar e dar a coñecer a vida e obra desta muller excepcional a toda a poboación dos concellos por onde discorre, pero tamén aquelas outras persoas que nos visitan dende puntos máis afastados. O principal obxectivo é que coñezan os lugares emblemáticos da súa vida e legado literario, visitando os concellos polos que discorre dita ruta", lembran.\nNesa recente reunión, celebrada no consistorio amesán entre os representantes e técnicos dos departamentos de Turismo dos concellos de Ames, Brión, Padrón e Santiago pormenorizáronse algunhas das medidas destinadas a impulsar a Ruta Rosaliana, que percorre os lugares máis emblemáticos que xalonaron a experiencia vital da cantora do Sar, a escritora máis representativa da nosa terra. Na xuntanza, por parte do Concello de Ames, participaron a concelleira de Promoción Económica e Turismo, Isabel González, e a técnica municipal de Turismo, Sonia Moure.\nE, entre os temas tratados, destacou o citado peche do expediente de solicitude para declarar esta ruta como ben de interese cultural, que quedou preparado para o seu envío á Dirección Xeral de Patrimonio, departamento encargado da protección, conservación e recuperación dese patrimonio, que constitúen os bens materiais e inmateriais. Asemade, os representantes dos catro concellos avanzaron durante o encontro a entrada na internet desa ruta, coa creación dunha páxina web propia, así como na programación dunha serie de actividades e eventos de cara ao primeiro semestre deste ano.\nCon motivo da celebración do Día de Rosalía o vindeiro 24 de febreiro, no que se conmemora o aniversario do nacemento da poetisa, volverán a realizarse as iniciativas Café con verso, na que os cafés en Ames irán acompañados dunha tarxeta cos seu versos, e Caldo de Gloria, ao abeiro da que unha serie de locais adheridos servirán tapas de caldo sobre manteis explicativos desta receita a partir do coñecido poema Miña casiña, meu lar. Por outra banda, en marzo está previsto o evento Rosalías da Vida, que buscará reivindicar a súa figura como muller forte e loitadora. A programación continuará en maio, cunha nova saída.


1.000 entradas para a estrea da Fase Intermedia contra o Numancia | SD Compostela\n1.000 entradas para a estrea da Fase Intermedia contra o Numancia\nOs abonados poderán retirar a súa entrada dende mañá e ata o venres na Tenda do Club\nO horario da tenda é de 12.00 a 20.30 horas\nO sábado, se sobrasen, poñeranse á venda para o público xeral na Oficina, desde unha hora antes do partido\nSantiago de Compostela, a 29 de Marzo de 2021.\nA estrea da SD Compostela no Vero Boquete de San Lázaro na Fase Intermedia, o cal terá lugar este sábado 3 de abril ás 17.00 horas contra o CD Numancia SAD, poderase vivir, de novo, con 1.000 espectadores nas bancadas do fortín. Para iso, os abonados poderán retirar a súa entrada na TENDA OFICIAL DO CLUB, na Rúa da Raíña, 8.\nPara o duelo, terán preferencia para o acceso os abonados do club, polo que se abre un prazo para a retirada de entradas exclusivo para eles, con entrega das invitacións por orde de chegada.\nOs abonados poderán retirar a entrada para o partido DENDE este MARTES 30 de marzo, ás 12.00 horas, ATA o VENRES 2 de abril, ás 20.30 horas.\nO horario da Tenda Oficial do Club (Rúa da Raíña, 8, Santiago) é das 12.00 a 20.30 horas.\nPara recoller a invitación para o partido, o abonado deberá presentarse o DNI acreditativo da identidade do mesmo, informándoselle nese momento da hora e porta de acceso, medidas que se deben cumprir para evitar calquera tipo de aglomeración e respectar os protocolos de seguridade e hixiene. Todos os afeccionados entrarán ao Estadio antes das 17.00 horas, momento no que se pecharán as portas.\nNo caso de que quedasen entradas, feito que se informaría a través das redes sociais do club, estas poñeríanse á venda o SÁBADO, dende unha hora antes de que comece o encontro. Neste caso, as invitacións entregaríanse nas OFICINAS DO CLUB, desde as 16.00 ata as 16.55 horas.\nPara entrar ao Estadio Verónica Boquete de San Lázaro é indispensable levar cuberta a Declaración Responsable Covid-19, que se debe descargar dende a páxina de inicio da web do club (www.sdcompostela.com). Todos aqueles que queiran acceder ao Estadio deben traela impresa e cuberta das súas casas.\nPartidazo branquiazul para des...\nO Xuvenil A entra na Fase de A...


Ramos Cuba | Común (e persoal)\nIsto é todo, amigos!\nEste post chega un pouco tarde. Realmente, non queda moito máis para contar do noso proxecto. As actividades están feitas, a memoria tamén e só fica dar media volta para pechar definitivamente a porta do S3B.\nAgora, ademáis dos documentos recabados e producidos, só nos queda a experiencia. Comprendimos máis as dinámicas de exclusión, desenganamos un pouco sobre os propios preconceitos que tiñamos artellados arredor da drogadicción e, por último, aprendimos un pouco máis sobre o común, sobre traballar en común. E isto aplícase tanto aos organismos dos que botamos man para o proxecto como ao propio traballo xa que, como a maioría de vós saberedes, coordinar a varias persoas nunca é fácil. Precísase man esquerda e implicación por parte de todos os membros.\nNesta última semana cada un de nós andivo a recolectar neste blogue as súas aportacións. Dentro de nada, a coordinadora enviará as memorias individuais de cada un ao profesor, para que este poida xulgar.\nSó queda pois, pechar este capítulo co rogo dunha avaliación xusta e positiva. Constructiva e comprensiva.\nE, a vós, aos poucos que vos aventurástedes a abrir os nosos breves reportes quincenais e lernos…\nMoitísimas grazas pola atención prestada!!\nDrogadicción: todos dentro\nO outro día, por fin puidemos entrevistar a Purificación García e Pilar Sabio, educadoras na UMAD (Unidade Municipal de Asistencia á Drogodependencia). Tras a longa conversa mantida, e a pesares de saír con moi boas vibracións e colmados de informacións e novos materiais, fixámonos nun punto negativo.\nRealmente, obsérvase unha franca carencia -cada vez máis fonda por mor dos recortes- no tratamento das persoas que acuden á UMAD. A tendencia é a centrarse no “problema” en cuestión (a adicción, os problemas legais,…) deixando de lado outros avatares complementarios ao mesmo -que poden ser incluso causas ou consecuencias do mesmo-.\nCon todo, o que máis nos sorprendeu foi a versatilidade coa que se desenvolven no seu traballo. Pilar e Puri levan traballando dende hai décadas no centro, e coñecen todos os segmentos de poboación que alí acuden. Dende os supervivintes á vaga de drogadiccións dos anos oitenta, ata os mozos do botellón, pasando por un amplo abano de persoas.\nUn bo exemplo disto son as actividades realizadas en conxunto co Secretariado Xitano, abarcando ese segmento de poboación cigana co que tanto lles custaba contactar. Froito desta experiencia -difícil e fermosa, así a definen-, naceron varios documentos audiovisuais cos que contamos. Actuacións, curtametraxes e demais que esperamos poder usar para as reseñas programadas.\nPolo demais, imos pornos xa en contacto con Carme Avedaño para unha entrevista, completando así o ciclo das tres entrevistas propostas.\nDrogadicción: a rede de apoio\nTrala palestra de Carme Avedaño -portavoz de “Nais contra as drogas”-, esta semana afondamos máis na importancia do apoio aos drogodependentes, sobre todo nos círculos máis familiares. Así, visionamos o filme “Heroínas”, que narra unha historia que todos coñecemos: a da vaga de droga dos anos 80 que arrasou en Galicia a toda unha xeración de xente nova.\nO fío argumental conta a dura loita que unha nai ten que afrontar para axudar ao seu fillo drogadicto e mostra tamén a importancia das redes de apoio para estes doentes. No filme móstranse algunhas, como as creadas polas nais dos afectados ou daqueles centros de desintoxicacións.\nPor outra banda, nós na vida real acudimos a unha reunión con persoas que fan posible que esta rede funcione e lles impida aos drogodependentes seguir caendo nesa espiral nociva das drogas. Achégamonos á UMAD (Unidade Municipal de Atención á Drogodependencia) para visitar a Purificación, a responsable dos asuntos legais, e a Pilar Sabio, traballadora social. Tras conversar co persoal do lugar, concertamos unha reunión para unha posterior entrevista. Deste xeito, gardaríamos os seus testimoniso para o proxecto.\nBarallamos a posibilidade de achegarnos á sede de Proxecto Home en Santiago de Compostela, mais é unha cuestión que fica aínda no aire. Aparte disto, preparamos xa unha remesa de arquivos audiovisuais e documentais que utilizar para enriquecer máis o noso proxecto.


ANPA O SOUTO: 2013\nII CONCURSO DE ADORNOS NAVIDEÑOS\nPublicado por ANPA O SOUTO en 10:02\nPublicado por ANPA O SOUTO en 5:34\nSe queredes consultar o calendario escolar para o curso 2013/2014, podédelo facer no DOG núm. 107 do 06/06/2013.\nInformámosvos a todos que os días non lectivos aprobados no Consello Escolar son o 28 de febreiro e o 2 de maio.\nPublicado por ANPA O SOUTO en 4:27\nFEIRA SOLIDARIA EN CAMBRE\nFeira solidaria dos nenos de 6º do noso colexio.\nPublicado por ANPA O SOUTO en 14:40\nConvidámosvos a todos/as a que veñades o venres 20 de setembro a partires das 17:00 horas a celebrar con todos nos o 30 aniversario do noso colexio, xunto cos mestres e autoridades locais e autonómicas.\nFaremos un percorrido por toda a historia do noso centro e contaremos coa asistencia dunha filla do escritor Gonzalo Torrente Ballester, así como tamén cos mestres que inauguraron o centro, a primeira promoción de alumnos do colexio e a directiva da primeira APA.\nGustaríanos facer extensiva esta invitación a todos/as os alumnos/as, familias e APAS que pasaron polo noso centro escolar ao longo destes 30 anos.\nPublicado por ANPA O SOUTO en 1:58\nBenvidos a todos e todas ao novo curso escolar 2013/2014.\nComo todos os anos animámosvos a que vos fagades socios do ANPA e que participedes nas actividades que organizamos para todos os nenos.\nImpreso de solicitude de inscrición das actividades extraescolares.\nImpreso para facerse socio.\nImpreso para usar o transporte extraescolar.\nAsí mesmo comunicámosvos que o luns 23 de setembro terá lugar a asamblea de apertura do curso escolar.\nEsperamos vervos alí a todos.\nPublicado por ANPA O SOUTO en 4:26\nEsta é a circular e o modelo de doazón e solicitude de libros de texto para o vindeiro curso 2013/2014. Pincha aquí.\nPublicado por ANPA O SOUTO en 1:40\nFESTA FIN DE CURSO 2012/2013\nO vindeiro venres 21 de xuño, a partires das 16.00h, terá lugar no colexio a tradicional festa de fin de curso, na que todos os nenos e nenas poderán disfrutar dunha tarde chea de xogos e sorpresas.\nPara rematar contaremos coma sempre, coa tradicional churrascada para pequenos e adultos.\nEsperamos vervos a todos!!!!!\nPublicado por ANPA O SOUTO en 5:13\nV FESTA DAS ACTIVIDADES EXTRAESCOLARES\nTerá lugar o vindeiro sábado 25 de maio no Pavillón Municipal dos Campóns a partir das 16:00 horas.\nComo todos os anos, agradeceríamos que colaborásedes con nos, aportando algo para a merenda, que terá lugar ao remate de todas as exhibicións.\nPublicado por ANPA O SOUTO en 5:11\nSERVIZO DE PRÉSTAMO DE LIBROS DE TEXTO\nPara o vindeiro curso escolar 2013/2014, queremos poñer en funcionamento un programa de reutilización de libros de texto, coa finalidade de que unha cantidade de libros poidan ser aproveitados polos nosos alumnos e alumnas e supoña un aforro para as familias.\nPara levar a cabo esta labor, necesitamos que todos os que queirades formar parte deste proxecto, e teñades nenos/as en 3º, 4º, 5º ou 6º de primaria, colaboredes con nos, aportando os libros deste curso ao remate do mesmo.\nPublicado por ANPA O SOUTO en 5:00\nBenvidos a todos e todas ao novo curso escolar 2...


As columnas se compoñen de estratos (varias capas de solo superpostas) compostos de rochas friables (calcarias, por exemplo), mentres que a súa cima está constituída por unha capa de protección (por exemplo unha capa dunha grosa rocha máis dura) máis resistente á erosión. Este casco protexe da erosión ás capas fráxiles situadas por debaixo, mentres que as capas veciñas desaparecen co tempo. O peso da rocha dura que domina a columna tamén aumenta a resistencia da columna xa que o peso exerce presión sobre as capas internas desta. Isto leva a unha compactación das rochas que reforza a resistencia. Algúns fenómenos de calcificación nas columnas tamén poden mellorar a resistencia. Na rexión de Capadocia, en Turquía, as chemineas teñen unha orixe volcánica. Compóñense dunha capa de basalto (que provén de erupcións volcánicas) resistente que recobre unha capa de ignimbritas máis suave. As columnas aparecen tamén nas zonas en que se encontraban as morenas nos antigos glaciares. Neste caso, as rochas depositadas polos glaciares protexen as capas inferiores do solo. No parque de Bryce Canyon, a capa superior está constituída por magnesio, mentres que as capas inferiores están feitas de pedra calcaria.\nTraído desde «https://gl.wikipedia.org/w/index.php?title=Cheminea_de_fadas&oldid=5952150»\nA última edición desta páxina foi o 3 de xaneiro de 2022 ás 22:28.


Advirten de que un índice de masa corporal baixo pode predisponer á osteoporose | Consumer\nAdvirten de que un índice de masa corporal baixo pode predisponer á osteoporose\nO risco é maior se se teñen antecedentes familiares ou se padece á vez falta de calcio e de vitamina D ou menopausa precoz\nData de publicación: Mércores, 28 de Abril de 2010\nUn índice de masa corporal inferior a 19 (o normal oscila de 19 a 25), unido a outras variables como a falta de calcio e de vitamina D, menopausa precoz, inmovilizaciones prolongadas, determinados medicamentos ou antecedentes familiares, resulta un factor de risco para padecer osteoporose. Así o advertiu María Elena Martínez Rodríguez, doutora en Rehabilitación e Medicamento Físico do Hospital Ramón e Cajal de Madrid e coordinadora do grupo de traballo de osteoporose da SERMEF (Sociedade Española de Rehabilitación e Medicamento Físico).\nA osteoporose “non ocasiona ningún síntoma ata que se produce unha fractura”, lembrou a doutora Martínez. Por iso “é importante estar atento a estes factores de risco que predisponen a padecela”, apuntou. Trátase dun proceso “moi frecuente” e en aumento “polo envellecemento da poboación”, sinalou. Estímase que na actualidade afecta a entre o 30% e o 40% das mulleres despois da menopausa. E aínda que se trata dunha enfermidade menos frecuente en homes , “en idades senís avanzadas a prevalencia case se iguala ao sexo feminino”, apuntou a doutora.\nPolo que se refire ao tratamento, Martínez explicou que cando non hai fractura prescribiranse medicamentos co obxectivo de facer “máis lentas ou parar as perdas óseas, aumentar a densidade dos ósos e reducir os riscos de fractura”. Cando o achegue dietético de calcio non sexa suficiente “se lle recetará suplementos de calcio acompañados con frecuencia de vitamina D”, indicou. Para aproveitar ao máximo o efecto destes tratamentos, a doutora recomendou que os pacientes sigan unha serie de consellos xerais sobre estilo de vida como “ter unha dieta rica en calcio, facer exercicio con asiduidade, deixar de fumar, non consumir en exceso bebidas alcohólicas e previr as caídas”.\nA práctica de exercicio de forma continuada é esencial en todo o proceso da osteoporose, tanto na súa prevención como no período de recuperación despois dunha fractura osteoporótica. “Comprobouse que o exercicio físico aumenta ou mantén a masa ósea”, explicou. Algúns exercicios favorables de maneira especial para previr fracturas son os de potenciación “da musculatura do tronco-columna, cadeiras, ombreiros e bonecas, rexións máis propensas a fracturarse nas persoas con osteoporoses, así como exercicios de equilibrio como o taichi ou o ioga”, sinalou. Mellorar o equilibrio axuda a previr as caídas, polo que segundo a doutora “todos os programas de exercicios deben realizarse de maneira progresiva, adecuarse á forma física de cada persoa e realizarse con frecuencia”.\nMartínez destacou que tamén é importante coñecer as medidas de hixiene vertebral dirixidas a previr os esmagamentos vertebrais e promover unha postura correcta. Tamén recomendou ensinar aos pacientes a evitar as posicións ou movementos que aumenten a tensión ou compresión sobre as vértebras, e por tanto o risco dunha fractura vertebral por esmagamento, indicou.\ncalcio fractura-gl indice de masa corporal-gl osteoporosis-gl vitamina


Asociación TADEGa. Incluíndo… » Tecnoloxía, diversidade e inclusión. » Páxina 117\npor Abraham en Experiencias, Historia, Noticias, Recursos\nO tema dos widgets revolucionou, revoluciona e revolucionará a blogosfera ( blog + widget = blidget ), xa non temos que facer filigranas co deseño e encher abondosas liñas de código para decorar, comunicar ou reformar a nosa web, aquí si que ten cabida o malogrado WYSIWYG que tanto se prodiga nas ferramentas da rede.\nUn TADEGa de peto para que estes á última das novas, para que o sindiques, para que o vexas no móbil, para que leves de viaxe 😉 .\nXa non tes excusa para non estares informado!!!! [D]\npor Sheriff en Noticias, Recursos\nDentro da ONCE moita xente leva moito tempo loitando para que a síntese de voz (entre elas o Jaws) nos falen en galego, catalán e euskera. Ao fin conseguiuse, creouse un CD con distintas voces, non son unha marabilla, pero… mellor que nada… A información respecto diso que nos chega do CIDAT (Centro de Investigación, Desenvolvemento e Aplicación Tiflotécnica) da ONCE é a seguinte:\nVoz de Telefónica I+D é unha síntese compatible con programas que traballan con SAPI 4.0, como podan ser: Jaws, ZoomText ou LectoText. É capaz de falar con dúas voces en castelán chamadas Miguel e Ana, unha en catalán chamada Jordi, unha en euskera chamada Julen e outra en galego chamada Xoan. SAPI, de Speech Application Programming Interface (Interfaz de programación de aplicacións de fala), é un conxunto de ordes a baixo nivel de código máquina que permite aos programadores de aplicacións facer programas sen necesidade de ter que escribir ordes especiais cada vez que teñan que facer que o ordenador fale.\npor Sheriff en Historia, Noticias\nPois si, xa temos o noso propio IBSN (Número de Serie de Blogs de Internet) que identifica inequívocamente na Internet calquera dos documentos que aquí se publiquen (equivalente aos ISBN dos libros e aos ISSN de revistas e xornais).\nVeredes ademais que acadamos unha numeración simpática (os prefixos telefónicos das 4 provincias galegas agás Ourense que nos quedamos coa última, mágoa porque o IBSN debe conter 3 guións e 10 díxitos).\nRecoméndase aos curiosos na materia, ver o que a Wikipedia pon sobre o IBSN (non ten desperdicio) no enlace (http://es.wikipedia.org/wiki/IBSN) e así como o xeito de conseguir un IBSN para un blog no enlace (http://ibsn.org/es). De todos modos, débese lembrar que o IBSN é só para cadernos de bitácora e non para ningún outro tipo de documentos electrónicos e só un para cada bitácora.\nQuen sabe? Ao mellor tamén poderíamos acadar un ISSN e, polo tanto, facer que os artigos publicados sexan rexistables a baremables en prol dos seus autores.\npor Sheriff en Experiencias, Noticias\nNon todo vai a ser falar de ordenadores, cables, programas; tamén é hora de reflexionar, de pensar, de calibrar e avaliar canto estamos a facer ou de ata onde queremos chegar, de se os nosos esforzos van por bo camiño, de se realmente somos libres ou alguén nos está a vender a moto.\nPor iso sempre se agradece que alguén faga estas reflexións e nos dé un tirón de orellas cando compre facelo. Nesta liña, saudamos ao caderno de bitácora do noso compañeiro José Vidal (http://www.espacioblog.com/jvidal) moi centrado nestas lides e cun bo grao de perspicacia. Auga fresca pola mañá coa que, de cando en vez, debémonos refrescar, e discutir claro está, porque afortunadamente aquí ninguén é perfecto Â¿Onde tería eu sitio senón?\n« Anterior 1 ... 115 116 117 118 119 ... 122 Seguinte »


Comisiones Obreras - FSC Galicia. O auga é un servizo público que non debe deixarse ó antollo do mercado\nCiclo integral do auga.\nCCOO manifesta o seu rexeitamento á privatización da xestión do auga e o saneamento porque son un servizo público que non debe deixarse á vontade dos mercados. Con motivo do Día Mundial do Auga que se celebra o 22 de marzo, o Sector do Auga de FSC-CCOO solicita da cidadanía que apoie coa súa sinatura a Iniciativa Cidadán Europea (ICE): "O auga é un dereito humano".\nO Sector do Auga da Federación de Servizos á Cidadanía (FSC) de CCOO está dando un novo impulso á campaña "O auga é un dereito humano" que leva a cabo a Federación Sindical Europea de Servizos Públicos (FSESP), na que se organiza FSC-CCOO, na que se solicita á Comisión Europea que presente unha proposta lexislativa para promover e garantir o suministro de auga e o saneamento como servizos públicos esenciais para todos.\nA ICE é unha nova forma de fomentar a participación da cidadanía na elaboración de políticas da Unión Europea que introduciu e puxo en marcha o Tratado de Lisboa e que consiste en poder facer propostas cidadáns co respaldo de aló menos 1.000.000 de sinaturas entre os países membros da CE no período dun ano, correspondendo ó estado español un mínimo de 50.000 sinaturas.\nA ICE "O auga é un dereito humano" presentada en xaneiro do presente ano por FSESP enmarcase na Resolución 64/292, do 28 de xullo de 2010, da Asemblea Xeneral da ONU que recoñece explicitamente "o dereito humano ó auga e ó saneamento, reafirmando que un auga potable limpa e o saneamento son esenciais para a realización de todos os dereitos humanos". Foi aceptada pola Comisión Europea e, tras os trámites burocráticos, FSESP deu en agosto o pistoletazo de saída á recollida de sinaturas.\nO 11 de febreiro FSESP anunciou en Bruselas que un millón de cidadáns da Unión Europea coinciden en que o auga e saneamento son dereitos humanos e así o veñen manifestado coa súa sinatura. Pero é necesario garantir un mínimo de sinaturas en diferentes países. Por iso CCOO chama a seguir recollendo sinaturas en España e con ese obxectivo editamos este novo número de Gaceta Sindical.\nAsina por esta campaña.


Os casos activos por covid-19 triplicáronse na área sanitaria de Pontevedra desde o Nadal - Pontevedra Viva\nOs casos activos por covid-19 triplicáronse na área sanitaria de Pontevedra desde o Nadal\nMartes 2 de Febreiro, 2021 ás 10:24 do Martes 2 de Febreiro, 2021\nDesde que terminou o Nadal, o pasado 7 de xaneiro, os casos activos por covid-19 na área sanitaria de Pontevedra e O Salnés triplicáronse. Dos 735 que había entón, o Servizo Galego de Saúde rexistra agora ata 2.504. Son 34 máis que onte.\nA pesar de que nas últimas 24 horas deuse de alta a 117 pacientes, o nivel de contaxios non decrece e os 154 novos infectados que se detectaron, 130 mediante probas PCR, impiden que poida baixar a incidencia desta terceira onda da pandemia.\nCon respecto ás hospitalizacións, a área sanitaria rexistra datos moi similares aos da xornada anterior. Hai, en total, 160 ingresados por covid-19 (dúas menos).\nA maior parte dos hospitalizados (130) están nas unidades de hospitalización para enfermos de covid-19. Hai 102 infectados atendidos en Montecelo. Outros once están no Hospital do Salnés e hai dezasete no QuirónSalud Miguel Domínguez de Pontevedra.\nOs pacientes máis graves, que están ingresados na unidade de coidados críticos (UCI) de Montecelo, son 30 nestes momentos, segundo os datos achegados polo Sergas. É un menos dos que estaban a ser atendidos onte.\nO resto dos que contraeron o virus, outras 2.343 persoas, atópanse illadas nos seus domicilios e recuperándose baixo supervisión médica.\nDesde o inicio da pandemia 7.951 pacientes da área sanitaria superaron a covid-19, 117 nas últimas 24 horas, e rexistráronse 115 falecementos asociados ao virus. Os tres últimos, dous homes de 68 e 81 anos e unha muller de 88 anos que morreron en Montecelo.\nEn canto á realización de probas PCR, fixéronse na área sanitaria de Pontevedra e O Salnés un total de 143.207, 880 nas últimas horas. Delas, 130 deron positivo (14,77%). A estas probas súmanse as 54.919 seroloxías realizadas ata a data.\nA nivel autonómico a Dirección Xeral de Saúde Pública informa que o número de casos activos de coronavirus en Galicia é de 22.522, 102 máis que o día anterior. Deles 5.883 son da área da Coruña, 2.135 da de Lugo, 2.874 da de Ourense, 2.503 da de Pontevedra, 3.861 da área de Vigo, 3.442 da de Santiago e 1.824 da de Ferrol.\nDo total de pacientes positivos, 253 están en UCI, 1.186 en unidades de hospitalización e 20.968 no domicilio. Por agora, en Galicia hai un total de 74.752 persoas curadas, rexistrándose 1.815 falecementos.\nDesde o inicio da pandemia realizáronse en Galicia 1.434.487 probas PCR, 11.080 nas últimas 24 horas, que permitiron detectar a 791 novos infectados.


Premio para dous colaboradores - Ceos Galegos\nPremio para dous colaboradores\nEn Almería hai un observatorio astronómico profesional, o Centro Astronómico Hispano-Alemán de Calar Alto. Ao seu redor formouse hai uns anos unha Asociación de Amigos del Observatorio de Calar Alto, que desenvolve unha moi interesante laboura de difusión da astronomía e de loita contra a contaminación luminosa. Esta asociación vén de conceder os seus premios do III concurso de astrofotografía e, dous deles, foron para sendos colaboradores de Ceos Galegos.\nMellor time-lapse ou vídeo secuencia para Alfredo Madrigal, cun fermoso vídeo titulado “Skies” con imaxes gravadas en diversos lugares (comeza cunha secuencia da Torre de Hércules moi chula).\nMención na mesma categoría: para Ángel D. R. Arós: , cun vídeo non menos fermoso de título “Inari, guovssahasat” cunha chea de auroras boreais que conseguiu cazar nos seus paseos árticos.\nExcelentes astrofotógrafos temos no país, e orgullosos de contar con eles como colaboradores do noso proxecto. Parabéns!


Confort e comodidade nos nosos zapatos\nMateria prima e rigorosos controis de calidade garanten uns zapatos perfectos de gama alta\nDende 1.899 a nosa empresa distínguese polos seus produtos da máis alta calidade. Unindo a tecnoloxía máis avanzada coas nosas técnicas artesanais obtemos un calzado de maior calidade, resistencia e comodidade; sen descoidar o deseño.\nToda a nosa experiencia ó longo de máis de 100 anos no serviría para nada se non utilizásemos materiais da mellor calidade. Os nosos zapatos están fabricados con materias primas de primeira calidade e superan rigorosos controis de calidade da industria do calzado.\nSeleccionamos as peles, principalmente, nas mellores tenerías de España, Francia, Alemaña e Italia. Por iso temos unha selección moi ampla de peles. Ademais, contamos coa patente de uso dunha das peles máis exclusivas e demandadas do mercado, como é o Sympatex.\nTodas as nosas materias primas, a nosa maquinaria e os nosos produtos finais superaron todos os controis de calidade que a industria do calzado española establece nas súas normas.\nDende o deseño dos modelos ata o empaquetado final, coidamos cada par con agarimo e sumo coidado para que sempre que te calces uns zapatos Losal sintas ese confort, naturalidade e calidade que os caracteriza.\nAs mesmas mans que fai 100 anos, o mesmo paisaxe da nosa cidade, a mesma atención polos pequenos detalles, o mesmo agarimo e dedicación. O mundo cambiou, pero non o fixeron os nosos valores, a nosa filosofía nin como fabricamos en Calzados Losal.\nOs factores que establecemos, como norma básica, dentro da nosa empresa para asegurar o confort en todos os nosos produtos son:\n1. Correcto axuste:\nAdaptación do calzado ó tamaño e forma do pé.\nAdaptación do calzado ós movementos fisiolóxicos do pé.\nCapacidade de amortecer impactos.\nCaracterísticas de fricción entre o calzado e o chan.\nDistribución de presións.\nControl da humidade.


Nesta edición poden apreciarse unha serie de novas como son:\n- Actividades de tarde: Coa finalidade de poder chegar ao público máis novo, moitos dos espazos onde se levará a cabo o programa abrirán as súas portas polas tardes con actividades pensadas sobre todo para xoves de entre 12 e 18 anos. Así pois, o Espazo Xove do Castro estará aberto os venres e sábados dende as 17 horas, a Asociación Xuvenil Cancerbero abrirá os venres dende as 18 horas e na Asociación Xuvenil Abertal poderanse realizar actividades os venres a partires das 17,30 horas e os sábados dende as 18 horas.\n- Participación de novos colectivos: Ademais das entidades tradicionais neste programa, como son a A.X. Abertal, A.X. Cancerbero, A.V. Camiño V. de Coia e A.V. Doutor Fleming, nesta edición participan entidades e colectivos novos como:\na) Agrupación Deportiva Viguesa\nb) Asociación de Malabares e Artes Circenses "Malandraxe"\nc) Grupo de Break Dance "Black Shadows"\nd) Asociación de Uruguayos por el Mundo\ne) Asociación Xuvenil "Ippon"\nf) Asociación Xuvenil "Delta House"\ng) Grupo de afeccionados ós coches de radiocontrol MiniZ\nh) DJ Studio\n- Actividades novidosas: Na súa liña de ofertar un abano de posibilidades á mocidade da cidade, este programa acolle nesta edición, ademais de actividades moi demandadas ou que tiveron moito éxito en edicións anteriores, unha serie de actividades novas como Coches de radiocontrol MiniZ, desafío SMS, obradoiros de expresión corporal e de improvisación teatral, iniciación á linguaxe de signos, Modding (decora o teu PC), a hora Wiki (deseño de webs en grupos), xogo de petanca, curtametraxes seguidas de seminarios-xogos sobre temas de actualidade, novos bailes (hip-hop, funky, fusión oriental, fusión africano, ....), etc. Ademais incorporáronse na programación algúns encontros do torneo de baloncesto Vigo en Xogo.\n- Maior difusión: Nesta ocasión, ademais da difusión de folletos informativos que conteñen a programación completa, un grupo de xoves relacionados coas artes escénicas percorrerán varios Institutos de Educación Secundaria e algunhas facultades da Universidade de Vigo, coa intención de presentar a nova programación dun xeito lúdico.\nO programa de ocio nocturno alternativo está definido por unha serie de principìos que cómpre en todos os casos:\n- Participación xuvenil: Esta iniciativa tenta abrir un novo camiño para que os xoves pasen de ser unicamente destinatarios de ofertas de consumo de ocio a ser os protagonistas do seu ocio. Para elo trátase de implicar aos mozos e mozas na definición e realización da programación das actividades, ben sexa a nivel particular ou ben a través das agrupacións e/ou asociacións xuvenís.\nExiste un Foro onde participan, ademais de técnicos da Concellería de Xuventude, varias entidades xuvenís e outras de interese xuvenil. Neste Foro faise un seguimento do programa, así como a avaliación e as propostas xerais de actuación.\n- Dinamización asociativa: Unha das maneiras de posibilitar a participación dos xoves no Proxecto é fomentando a participación de asociacións xuvenís no mesmo. Deste xeito estase a dar a oportunidade de ter que asumir responsabilidades en proxectos colectivos, coa conseguinte aprendizaxe e maduración asociativa. Por outra banda, a través do programa de ocio nocturno, moitos/as xoves teñen a oportunidade de coñecer a laboura das diferentes entidades, coa posibilidade de poder participar noutras actividades por elas programadas.\n- Diversificación de ofertas de ocio: Trátase de ofertas de ocio distintas e alternativas ás predominantes nas tardes e noites das fins de semana, se ben non teñen porqué estar enfrontadas. A súa forza reside en que combinan o cumprimento de obxectivos de ocio con outros (educación non formal, autoorganización, promoción de prácticas de vida saudables, etc.), de xeito que proporcionan unha oferta máis enriquecida para a mocidade. Ademais, na medida en que se implican os xoves, permite pasar dun ocio pasivo a un ocio activo.\nÓ mesmo tempo, trátase dunha alternativa de ocio de calidade na que se combinan ofertas de entretenemento para os diversos perfís de mozos e mozas, presentando para elo un abano amplo de posibilidades.\n- Educación non formal: Este programa de ocio alternativo pode ser unha plataforma de achegamento a eidos educativos que ás veces resulta complicado ofertar noutros espacios ( coeducación, educación sexual, educación para a saúde, educación medioambiental, educación para a paz e a solidariedade, etc.).\nObxectivos e destinatarios\nO programa de actividades de ocio vai destinado a rapaces de 12 a 30 anos e colectivos xuvenís que desexen participar ou organizar as actividades. Os obxectivos fundamentais que tratan de cumplirse son os seguintes:\na) Ofrecer ós xoves da cidade de Vigo unha proposta de ocio alternativa e de calidade, na que se combinen ofertas de entretemento para os diversos perfís de mozos e mozas con espacios para a educación non formal.\nb) Implicar na definición e realización da programación das actividades á mocidade e, en particular, ás agrupacións e/ou asociacións xuvenís existentes tanto no barrio como no resto da cidade.\nc) Dinamiza-la realidade asociativa xuvenil implicada no proxecto, realizando un apoio específico na súa relación coa Concellería de Xuventude.\nAs actividades a desenvolver no programa de Noites Vivas van adaptándose á demanda e intereses dos mozos e mozas. De tódolos xeitos, pódense enmarcar nos seguintes grandes bloques:\na) Actividades lúdicas: Actividades amenas e divertidas, con atractivo para a noite e que mobilizan a un número importante dos/das asistentes (Xogos de rol, bailes, torneos de xadrez, etc.).\nb) Actividades deportivas e xogos: Trátase de ofertar diversos deportes colectivos nos que se poidan incorporar criterios de entretemento á par da consabida competencia deportiva ( baloncesto, pachangas, petanca, fútbol sala, patinaxe, esgrima, tiro con arco, ioga, etc.).\nc) Obradoiros: Son actividades a realizar en paralelo ás lúdicas e ás deportivas e xogos. Preténdese que cada día haixa unha variedade de xeito que poidan interesar a diferentes perfís de xoves (malabares, reflexoterapia, expresión corporal, xabóns artesanais, coiro, cestería, grafoloxía, abelorios, linguaxe de signos, etc.).\nd) Acceso ás novas tecnoloxías: Actividades a realizar de forma paralela ás anteriores (acceso a internet, deseño de webs, decora o teu PC, etc.).\ne) Actividades culturais: Trátase de ofertar un abano de actividades alternativas de carácter cultural (Teatro, concertos, cine, seminarios, etc).\nf) Espacios para quedar: Preténdese poñer a disposición dos/das xoves algúns espacios que poidan ser punto de encontro e reunión. As actividades a desenvolver neste espacio serán libres (futbolín, ping-pong, xogos de mesa, cartas, xadrez, xogos de inxenio, etc.).


Aberto o prazo para solicitar unha análise HTTPS das web do sector público\nO CCN-CERT, dentro da súa campaña de impulso á implantación de HTTPS nas sedes electrónicas do sector público, abriu o prazo para solicitar unha análise dos dominios, servidores e aplicacións web de todos aquelas organismos e entidades que así o desexen.\nMáis información en no portal do PAE. [Ler máis] Nova guía GNOME para novos colaboradores Publicado por Mancomún\nA través de Lignux.com coñecemos a nova de que GNOME recentemente actualizou a súa guía para novos colaboradores.\nA nova guía busca un enfoque práctico e describe o camiño natural máis doado para comenzar a contribuír na comunidade: Escoller un proxecto no que se queira colaborar; aprender a construír o proxecto a partires das fontes de código; identificar un problema ou tarefa na que se desexe traballar e finalmente contribuír o traballo á comunidade.\nA simplificación da guía permite acercar un pouco máis o proxecto a futuros colaboradores no xeito que facilita a acercamento como contribuínte activo dentro do proxecto mesmo.\nA guía, presentada como unha sinxela guía de catro pasos, tamén achega unha serie de recomendacións básicas de conduta para manter o bo ambiente da comunidade:\nSer paciente. Pode levar moito tempo antes de que un contribuínte poda axudar. Incídese no uso de mensaxes en abertos como a canle de IRC #newcomer para resolver as dúbidas dos novos participantes. Respecto. A comunidade GNOME vese como unha gran familia de todo tipo de culturas e orixes. Buscan unha comunidade segura e cómoda para todos. Dispoñer de iniciativa. Os colaboradores de GNOME atopan e deciden traballar en tarefas por conta propia. [Ler máis] Publicado o xestor de colas Ateneo no CTT\nXoves, 20 de Abril de 2017\nDispoñible para o seu na Administración Pública o sistema de xestión de colas Ateneo desenvolvido pola AEAT.\nUnha vez xestionadas as licenzas pertinentes grazas á axuda e apoio xurídico inestimable Joinup, lánzase esta solución para a xestión de colas desenvolvido pola Axencia Tributaria e bautizada con o nome de Ateneo. No directorio de descargas da solución Ateneo na CTT están dispoñibles tanto o código como os arquivos de instalación, así como a documentación necesaria para a configuración e implantación e a súa licenza (Licenza Pública da Unión Europea V.1.1 EUPL © Comunidade Europea 2007).\nAteneo é unha aplicación para a asistencia ao usuario adaptable a diferentes ámbitos de traballo a través do uso eficaz e flexible de xestión de colas e obtención de información sobre a actividade.\nBusca mellorar a satisfacción e confort durante as xestións dos usuarios e mesmo dos xestores implicados na xestión, introducindo ferramentas de análise e control de servizo. A aplicación pode ser usada en todo tipo de organizacións e pode ser adaptado mediante configuración para as necesidades particulares de cada servizo.\nMáis información sobre a solución Ateneo na CTT: http://administracionelectronica.gob.es/ctt/ateneo. [Ler máis] CSS Grid Layout: O futuro xa está aquí\nMércores, 19 de Abril de 2017\nEste próximo 26 de Abril o grupo PHP Vigo organiza un meetup no que estará presente Manuel Rego, quen participou na implementación de CSS Grid Layout. Nesta presentación teremos a oportunidade de coñecer como funciona CSS Grid Layout e como este novo módulo de CSS vai cambiar o modo de deseñar webs no futuro próximo.\nManuel Rego traballa na compañía galega Igalia e leva varios anos enfocado no desenvolvemento de CSS Grid Layout en WebKit e Chromium. Esta charla con Manuel Rego, que o grupo PHP Vigo nos pon ao alcance, é unha oportunidade excepcional para os desenvolvedores de coñecer de primeira man esta tecnoloxía que está chegando á industria de desenvolvemento web. [Ler máis] MÁIS\tObradoiro Arduino do MakersLugo\nMáis do 85% das empresas galegas de máis de 10 traballadores empregan software libre\nÉxito da segunda edición dos GPUL Labs\nXornadas sobre gvSIG no Campus Universitario de Ourense\nConsulta a documentación no wiki de Mancomún


Eparquía ortodoxa rusa de Amur - Wikipedia, a enciclopedia libre\nEparquía ortodoxa rusa de Amur\nEparquía de Amur\nA eparquía de Amur é unha sé da Igrexa Ortodoxa Rusa, parte da metrópole de Priamursk.\nA eparquía ten xurisdición sobre os raions de Vanino, Verkhnebureinsk, Komsomolsk, imeni Poliny Osipenko, Solnechnyi e Ulch, no krai de Khabarovsk, en Rusia. A sé eparquial está na cidade de Komsomolsk-na-Amure. O territorio está dividido en 16 parroquias.\nFoi estabelecida por decisión do Sínodo da Igrexa Ortodoxa Rusa o 5 de outubro de 2011, en terreos da eparquía de Khabarovsk. O mesmo día, pasou a formar parte da metrópole de Priamursk.\nNikolai Ashimov (29 de xaneiro de 2012 - actualidade)\nTraído desde "https://gl.wikipedia.org/w/index.php?title=Eparquía_ortodoxa_rusa_de_Amur&oldid=4836781"


Acusan á Xunta de “cargarlle a crise aos enfermos” - PSdeG-PSOE\nInicio Parlamento de Galicia Acusan á Xunta de “cargarlle a crise aos enfermos”\n29.06.2012 32641281A Copago, Modesto Pose 0\nO PP rexeita unha iniciativa socialista para que a Xunta renuncie ás medidas farmacéuticas discriminatorias\nModesto Pose acusa á Xunta de respaldar medidas discriminatorias ao implantar o copago ou a retirada de fármacos da seguridade social\nO portavoz de Sanidade do Grupo Socialista, Modesto Pose, acusou á Xunta de Galicia de “cargarlle os custes da crise aos enfermos e enfermas” porque son “quen menos se pode defender”. Así o dixo logo de que o PP rexeitara en Comisión parlamentaria unha iniciativa socialista para que a Xunta renunciara á aplicación de medidas farmacéuticas discriminatorias como o copago ou a retirada de fármacos.\nPose dixo hoxe que “ós enfermos non son os responsables da crise bancaria” e lamentou que “haxa recursos para pagarlle aos bancos o financiamento do sistema a costa de quen menos se pode defender, que son os enfermos”. Aludiu así á implantación do copago de medicamentos, que será implantado a partires do domingo, e á retirada de 450 fármacos da seguridade social.\nModesto Pose esixiu ao goberno galego que garanta a asistencia “pública, universal e gratuíta” e acusounos de “abrir o camiño da diferenciación entre os cidadáns” con medidas sen repercusión económica e “significado para a loita contra a crise desgrazadamente cero”. Reclamoulles que “estuden mais as cousas e presenten un plan global en lugar de improvisar e facer política de cara á galería”.\nAcusou ao goberno de “tomar medidas que non teñen mais sentido que o propagandístico”, xa que “pretenden aforrar por un lado e dilapidar polo outro” ao retirar fármacos e prestacións sanitarias mentres “malgastan recursos en construcións de hospitais ou aplicando modelos que son o dobre ou tripla de caros”.\nFixo alusión neste sentido ao gasto de 300 millóns de euros no novo Hospital Monte Carrasco de Pontevedra cando “non é o momento de facer un inmoble novo”, ou ao financiamento do Hospital de Vigo con financiamento público privado, que triplica o custe orixinal ao obrigar á Xunta a pagar de intereses anuais.\nArtigo anterior\tSolicitan á Xunta que sexan os profesionais de saúde mental os que definan cándo e onde se prescriban os fármacos para o TDAH Artigo seguinte\tAcusan á Xunta e ao PPdeG de utilizar a actividade do Parlamento “para a súa campaña publicitaria” de xullo\nPose di que o cambio das unidades mobiles de detención precoz de cancro mama en unidades fixas “supón un recorte máis na sanidade publica”


O Monte Aloia está de aniversario\nO Parque natural de Tui cumpre 75 anos dende a súa declaración como espazo protexido. Xa se pode visitar unha mostra fotográfica sobre a súa historia.\nCando a protección ambiental bate co interese veciñal\nOs veciños do Parque Nacional da Peneda-Gerês amosan a súa oposición ao ordenamento porque entenden que limita a súa libre circulación.\n2.322 topónimos recuperados na Baixa Limia-Xurés\nO traballo pretende evitar que desaparezan os nomes relacionados coa orografía, a fauna, a flora e a horticultura do Parque.\nA Xunta aproba o plan de ordenación dos seus recursos e dótao dun orzamento de 6,3 millóns de euros en cinco anos.\nAsociacións do Courel reclaman a inmediata declaración de Parque Natural\nA plataforma que as agrupa rexistrou este venres un escrito dirixido ao presidente da Xunta e a Medio Ambiente, "ante a situación de parálise" nesta lexislatura.\nDez anos de parque transfronteirizo\nHai unha década asinouse o acordo entre Galiza e o Norte de Portugal para a posta en valor do parque transfronteirizo Peneda Gerês - Baixa Limia, Serra do Xurés.\nAdega solicita a figura de Parque Natural para a Ribeira Sacra\nADEGA solicitará no vindeiro Consello Galego de Medio Ambiente a creación dun Parque Natural na Ribeira Sacra. Considera que esa figura de Parque Natural é a máis acaída para a protección da natureza e para o desenvolvemento do “turismo sustentábel”.\nEste luns comezará a extracción de fuel dos tanques do buque accidentado en Eivissa\nDurante o domingo o fuel chegou ao Parque Natural Ses Salines.\nO fuel chega en Eivissa ao Parque Natural Ses Salines\nPouco despois de que Fomento asegurase que a situación estaba controlada, confírmase que a contaminación pasou as barreiras e entrou na zona protexida.\nA asociación ecoloxista coida que, de ser o caso, a futura Lei da Minaría priorizará os intereses económicos diante dos valores ambientais e etnográficos.


A pantasma ciumenta | NOVA FANTASIA\nInício Cinema A pantasma ciumenta\nA pantasma ciumenta\n19. Set 2008\nA actriz Kirsten Dunst protagonizará a producirá A Jealous Ghost, un filme que dirixirá o realizador español Gonzalo López-Gallego para a Paramount Vantage.\nMegan Holley adaptou o guión a partir dunha novela de A.N. Wilson pero ainda quere dar-lle outra pasada ao libreto antes de o presentar á Vantage e asemade evitar que o proxecto non reciba a luz verde de escomezo de produción.\nA novela de Wilson, que foi publicada en 2005, vai sobre unha rapaza americana que viaxa a Londres para escribir un ensáio sobre a clásica novela de pantasmas de Henry James Outra volta de rosca, e alí atopará que as súas propias circunstáncias comezan a reflectir os estraños acontecementos da novela.\nLopez-Gallego é un director pouco recoñecido en España, onde por se adicar ao xénero de terror non puido nin tan sequera acadar que a súa película King of the Hill, que el mesmo escribiu e dirixiu, puidese ser estreada nas salas de cinema e leva case un ano dando voltas polo circuito de festivais, gañando prémio tras prémio e mais o recoñecemento da crítica.\nArtigo anteriorA Oitava Marabilla\nSeguinte artigoJohnson no Mundo do Mañá\nOutra volta de rosca\nApollo 18, adiada\nA Spyglass Media Group fará un remake do clásico filme de 1986 Short Circuit, esta vez cun latino coma protagonista. No filme orixinal, dirixido por John Badham e protagonizado por Ally Sheedy e Steve Guttenberg, un robot experimental do exército gañaba vida e intelixéncia grazas a un raio. A nova versión conta cun guión de Eduardo Cisneros e Jason Shuman e a produción de James Vanderbilt, Paul Neinstein e William Sherak.\nOs monstros apúntan-se ao streaming\nCinema 26. Nov 2020\nWhedon abandoa The Nevers\nMikkelsen confirmado para Fantastic Beasts 3\nLopez-Gallego no Apollo 18\nCinema 19. Nov 2010\nCinema 9. Set 2008